-Ամենալուրջ խնդիրը մշակույթի ֆինանսավորման պետական մենիշխանությունը վերացնելն է: Եթե մշակույթի ոլորտը սնուցվում է միայն պետական միջոցներով, նշանակում է՝ կամա, թե ակամա կաշկանդված է ստեղծագործական ու քաղաքացիական ազատությունը: Իշխանական դիրքորոշմանը հակառակ մի դրսևորում, և կարող ես զրկվել ֆինանսական աղբյուրներից: Նույնիսկ մասնավոր հովանավորությունն էր պետական հսկողության տակ: Ինքնակամ հովանավորություններ քիչ էին լինում: Մի կարևոր բան էլ՝ հրաժարվենք պետական ֆինանսավորման համահարթեցման և համահավասարեցման սկզբունքից: